joelniklaus/EU_Wikipedias huggingface dataset:
Monastero di Lanzo

Monastero di Lanzo ( ) on kunta Italiassa Piemonten sijaitsevassa olevassa Torinon metropolikaupungissa. Vuoden 2021 alussa kunnassa oli 332 asukasta.

Lähteet

Aiheesta muualla

Torinon metropolikaupungin kunnat
Eric Bergquist

Eric Mauritz Bergquist, (9. lokakuuta 1855, Örebro, Ruotsi - 3. huhtikuuta 1906, Örebro) oli ruotsalainen valokuvaaja, saarnaaja, laulaja ja runoilija.

Bergqvist jäi orvoksi, kun hänen äitinsä kuoli kymmenen päivää pojan syntymän jälkeen ja isä, kun hän oli yhdeksänvuotias. Hän sai kuitenkin hyvän kasvatuksen, kävi koulua Falunissa ja Örebrossa. Hän aloitti työelämänsä kauppa-apulaisena mutta hankki 1876 oman valokuvaamon. 1878 hän osallistui lähetystilaisuuteen jossa pappi Per August Ahlberg saarnasi. Tämä saarna kosketti Berqguistia ja se muutti hänen elämänsä. Hän alkoi pian saarnata ja oli kiinnostunut erityisesti lasten toiminnasta. Vähitellen hän omistautui kokonaan kristilliselle toiminnalle ja kirjalliselle uralle.

Pian kääntymiskokemuksensa jälkeen hän alkoi kirjoittaa hengellisiä runoja. Hänen ensimmäinen laulukokoelmansa "Barna-Sånger" ilmestyi 1887 Vuonna 1890 hän alkoi julkaista "Förbuds-sånger" lauluvihkoja, joita hän julkaisi kuolemaansa saakka yhteensä 15 kokoelmaa, joissa oli yli 200 laulua.

Bergqist toimi Helgeseförbudet (Pyhitysliike) nimisessä vapaakirkossa, joka oli pieni baptistinen vapaakirkko. Hän oli Emil Gustafssonin ohella sen tunnetuin laulujen kirjoittaja. Heidän laulunsa olivat keskeisiä Pyhitysliikkeen laulukirjan Förbundstoner materiaalissa.

Berrqistin lauluja suomeksi:

Ruotsin kirkon virsikirja 

 virsi 52  Tässä, Herra, odotamme" (Herre, se vi väntar alla 1904) Suom. Pekka Kivekäs1995

Hengellinen laulukirja

 laulu 136 Kuule, Herra, rukoilemme (1904)
 laulu 194 Jos työsi on pellolla vaikeaa
 laulu 198 Oi, armon ihmettä (1898)

Seurakunta laulaa

 laulu 51 Kun koittt hetki sapatin (Välkommen, dyra sabbatsdag) Suom. Joel Niininen, 2000
 laulu 61 On lepopäivä koittanut (Välkommen, dyra sabbatsdag) Suom. Joel Niininen, 2000
 laulu 297 Kun Jeesus on omana mulla (Jag har inga sorger i världen) Suom. Oskari Jussila
 laulu 410 Kutsuttu armosta Jumalan

Siionin kannel 

 laulu 309 EI paina mun murheeni täällä (1892). Suom. Frans Kärki 1909 uud. Lauri Thurén

Lähteet 

 Ruotsalaiset virsirunoilijat

 Vuonna 1855 syntyneet
 Vuonna 1906 kuolleet
The Dark Delight


The Dark Delight  on Dynaztyn seitsemäs studioalbumi, joka julkaistiin 3. huhtikuuta 2020.

Kappaleet 
 
 
 
 
 
 
 
 
 
 
 
 
  (Bonuskappale)

Kokoonpano 
 Nils Molin – laulu
 Love Magnusson – kitara
 Mike Lavér – kitara
 Jonathan Olsson – bassokitara
 George Egg – rummut

Arvostelu 
 Imperiumi: 8½/10
 Inferno: 
 Kaaoszine: 7+/10
 Soundi:

Lähteet

Ruotsalaiset albumit
Vuoden 2020 albumit
Hmelnytskyin piiri

Hmelnytskyin piiri () on hallinnollinen piiri Ukrainan länsiosassa Hmelnytskyin alueella.  Piiriä laajennettiin merkittävästi heinäkuussa 2020. Hmelnytskyin piiri rajautuu etelässä Kamjanets-Podilskyin piiriin, lännessä Ternopilin alueeseen (Ternopilin ja Tšortkivin piirit), pohjoisessa Šepetivkan piiriin, koillisessa Žytomyrin alueeseen (Žytomyrin piiri) ja idässä Vinnytsjan alueeseen (H’milnykin, Vinnytsjan ja Žmerynkan piirit). Piirin hallinnollinen keskus on H’melnytskyi (274 582 as., 2021).

Hmelnytskyin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Hmelnytskyin alueen piirien lukumäärän kolmeen. Aiempaa laajemman Hmelnytskyin piirin pinta-alaksi tuli 10 768,3 neliökilometriä.

Ukrainan tilastokeskus arvioi Hmelnytskyin piirin väkiluvuksi 679 374 (1.1.2021). Kaupunkilaisiksi luokiteltiin  prosenttia piirin asukkaista (421 087 as.).

Lähteet

Aiheesta muualla

Hmelnytskyin alueen piirit
Final Advent


Final Advent on Dynaztyn kahdeksas studioalbumi, joka julkaistiin 26. elokuuta 2022.

Kappaleet

Kokoonpano 
 Nils Molin - laulu
 Love Magnusson - kitara
 Georg Härnsten Egg - rummut
 Mike Lavér - kitara
 Jonathan Olsson - basso

Arvostelut 
 Imperiumi: 9½/10
 Inferno: 
 Kaaoszine: 
 Soundi:

Lähteet 

Vuoden 2022 albumit
106 (luku)

106 (satakuusi) on luonnollinen luku, joka tulee luvun 105 jälkeen ja ennen lukua 107.

Matematiikassa 
 106 on yhdistetty luku.
 106 on puolialkuluku.
 106 on keskitetty viisikulmioluku.
 106 on keskitetty seitsenkulmioluku.
 Taso voidaan jakaa 14 suoralla enintään 106 osaan.
 106 voidaan ilmaista kahden neliöluvun summana: .
 106 on Pythagoraan kolmikon hypotenuusa: .
 Kun n=106, luvun  jakso ketjumurtolukuna on pitempi kuin millään pienemmällä n:n arvolla.

Luonnontieteissä 
 Alkuaineiden jaksollisessa järjestelmässä 106 on seaborgiumin järjestysluku.
 Palladium-106 on palladiumin vakaa isotooppi.
 Kadmium-106 on kadmiumin vakaa isotooppi.
 Ytterbium-176 ja Hafnium-178 ovat vakaita isotooppeja, joiden ytimissä on 106 neutronia.

Muualla 
 Peugeot 106 on henkilöauto.

Lähteet

Luonnolliset luvut
Berovo

Berovo () on kaupunki Pohjois-Makedonian Itäisellä alueella. Kaupungissa asuu 12 321 asukasta, ja väkiluku on laskussa. Kaupungissa asuvista lähes 96% on makedonialaisia. Kunnalla on rajaa Bulgarian kanssa.

Lähteet 

Pohjois-Makedonian kaupungit
Angharad Rees

Angharad Mary Rees (16. heinäkuuta 1949 Lontoo – 21. heinäkuuta 2012 Lontoo) oli walesilainen näyttelijä ja korusuunnittelija.

Rees nousi 1970-luvulla kuuluisuuteen BBC:n kansainvälisestä menestyssarjasta Poldark, jossa hän esitti naispuolista päähenkilöä Demelzaa. Rees näytteli myös elokuvissa Tappajan kädet (Hands of the Ripper, 1971), Maitometsä (Under Milk Wood, 1972) ja Mielenterveys vaarassa (The Love Ban, 1973). Teatterirooleja hänellä oli esimerkiksi näytelmissä Hamlet, Rikhard II, Romeo ja Julia ja Talvinen tarina.

Rees oli naimisissa näyttelijä Christopher Cazenoven kanssa vuosina 1973–1994. Liitosta syntyi kaksi poikaa. Toinen pojista kuoli auto-onnettomuudessa vuonna 1999, mikä järkytti Reesiä niin syvästi, että hän lopetti näyttelijänuransa. Myöhemmin hän löysi uuden ammatin korujen suunnittelusta. Toisen avioliittonsa Rees solmi David McAlpinen kanssa vuonna 2005.

Reesille myönnettiin vuonna 2004 kunnia-arvonimi CBE (Brittiläisen imperiumin ritarikunnan komentaja).

Lähteet

Aiheesta muualla 
 
 

Walesilaiset näyttelijät
Brittiläiset muotoilijat
Brittiläisen imperiumin komentajat
Vuonna 1949 syntyneet
Vuonna 2012 kuolleet
Olof Bergqvist

Olof Bergqvist (24. syyskuuta 1862 Brunskog, Värmlanti, Ruotsi - 20. lokakuuta 1940, Luulaja) oli ruotsalainen luterilainen piispa ja valtiopäiväedustaja.

Bergqvistin kotiseudulla Värmlannissa oli 1860-70 luvuilla uskonnollista heräämistä ja tämä vaikutti voimakkaasti häneen. Tultuaan ylioppilaaksi Karlstadissa hän valmistui teologian kandidaatiksi Upsalan yliopistossa 1892 ja vihittiin papiksi Karlstadin hiippakuntaan. 1896 hänestä tuli Jällivaaran seurakunnan kirkkoherra ja vuonna 1904 hänet nimitettiin vastaperustetun Luulajan hiippakunnan ensimmäiseksi piispaksi. Hän oli Ruotsin valtiopäivien ensimmäisen kamarin jäsen 1912-1938 ja useiden komiteoiden jäsen.  

Hiippakunnassaan hän kehitti seurakuntatyötä monin eri tavoin kuten jakamalla suuria seurakuntia pienemmiksi, perustamalla uusia papinvirkoja ja rakennutamalla  uusia kirkkoja.  Jällivaarassa ollessaan hän opetteli suomen ja saamenkieltä ja siten hän pystyi saavuttamaan läheisen kontaktin alueen asukkaisiin, jotka eivät aina osanneet ruotsia. Tästä oli seurauksena myös se, että hän osallistui alueen suomenkielisten asemaa koskevaan selvitykseen. Hänen aloitteestaan perustettiin 1907 opettajaseminaari Luulajaan. Hän osallistui Uuden testamentin kääntämiseen pohjoissaamen kielelle. 

Paimenkirjeessään 1904 liittyi Bergquist kuitenkin tuolle ajalle tyypilliseen rotuajatteluun ja toimi myös ruotsalaisten ja saamelaisten pitämiseksi erillään. Myös alueen suomenkielisiin hänen suhtautumisensa oli samanlaista. Hänen ajatuksensa saivat merkittävän sijan valtion suhtautumisessa saamelaisiin ja Tornionlaakson suomenkielisiin asukkaisiin, etenkin koululaitoksen osalta. Hän vaikutti siihen, että saamelaisia lapsia varten kehitettiin ns nomadikouluja erillään muista kouluista, jossa saamelaisille opetettaisiin kristinuskoa ja tarpeellisia tietoja poronhoitoa varten. Hän oli sitä mieltä, että  "lappalaiset" tulevat kuolemaan heimona, jos he saavat liikaa opetusta. Nykyään hänen ajatuksensa on tuomittu rotubiologisina ajatuksina. Keväällä 2022 on Jällivaarassa jätetty kunnallinen kansalaiasloite, jotta Bergqvistin mukaan nimetyn kadun  "Olof Bergqvistgatan" nimi tulisi muuttaa. Aloitteessa muutosehdotusta perustellaan Bergqvistin rotubiologislla näkemyksillä. 

Bergqvist on kirjoittanut 70-vuotiaana yhden virren, joka on Ruotsin kirkon virsikirjassa. Hänen mielestään ei virsikirjassa ollut yhtään virttä, joka liittyi suoraan Apostolien tekojen 2 luvun kertomukseen helluntai-ihmeestä. Virsi on 475, "Nu stunden är kommen, o saliga fröjd". Sen käännös suomenkielisessä virsikirjassa "Nyt hetki on koittanut riemullinen" on Niilo Rauhalan tekemä 1998.

Lähteet 

 Ruotsalaiset virsirunoilijat
 Ruotsin kirkon piispat ja arkkipiispat
 Vuonna 1862 syntyneet
 Vuonna 1940 kuolleet
Luulajan hiippakunta
Jatimatic-ryöstöt

Jatimatic-ryöstöt ovat vuonna 1993 tapahtunut rikossarja, jossa kaksi naamioitunutta miestä ryöstelivät Jatimatic-konepistoolilla pieniä posteja. Törkeät ryöstöt tapahtuivat pääkaupunkiseudun alueella. Idea ryöstöjen tekemiseen tuli Postin mainoksen lauseesta "Mieti, minkä konttorin ovea raotat!".Kyseinen ryöstösarjaa on käsitelty ohjelmassa Rikostarinoita Suomesta.

Aiheesta muualla 
https://yle.fi/aihe/artikkeli/2009/02/17/rikostarinoita-suomesta-jatimatic-ryostot
Rikokset
Amidar

Amidar on Konamin vuonna 1981 julkaisema kolikkopeli, joka käytti Scramblen laitteistoa. Pelissä on alueita, jotka pitää vallata keräämällä pisteitä. Peli muistuttaa Pac-Mania. Italiassa peliä jakeli Olympia ja USA:ssa Stern.

Lähteet

Aiheesta muualla 
https://www.arcade-museum.com/game_detail.php?game_id=6883

Konamin kolikkopelit
Vuoden 1981 videopelit
105 (luku)

105 (sataviisi) on luonnollinen luku, joka tulee luvun 104 jälkeen ja ennen lukua 106.

Matematiikassa 
 105 on yhdistetty luku.
 105 on kolmioluku.
 105 on kaksitoistakulmioluku.
 105 on onnenluku.
 105 on Pythagoraan kolmikon hypotenuusa: .
 105 on alkulukuserkkujen 103 ja 107 keskiarvo, jotka puolestaan kuuluvat alkulukupareihin (103:n pari on 101 ja 107:n pari 109).
 105 voidaan muodostaa kolmen peräkkäisen alkuluvun tulona: .
 105 voidaan muodostaa kolmen neliöluvun summana kahdella tavalla: .
 105 on palindromi nelijärjestelmässä: .
 105 on palindromi oktaalijärjestelmässä: .

Luonnontieteissä 
 Alkuaineiden jaksollisessa järjestelmässä 105 on dubniumin järjestysluku.
 Palladium-105 on palladiumin vakaa isotooppi.

Muualla 
 Republic F-105 Thunderchief on amerikkalainen hävittäjäpommittaja.
 Talvisota kesti 105 päivää.
 Alkuperäinen seututie 105 kulki Inkoon ja Tammisaaren välillä.

Lähteet

Luonnolliset luvut
Selviytyjät Suomi (2. tuotantokausi)

Selviytyjät Suomen toinen tuotantokausi esitettiin keväällä 2018 Nelosella. Kausi kuvattiin Filippiineillä kesä-heinäkuussa 2017.  Kausi oli ensimmäinen sitten vuonna 2013 Mtv3:lla esitytetyn kauden jälkeen. Kauden juonsi Juuso Mäkilähde. Sarjan toinen tuotantokausi oli ensimmäinen, jonka kilpailijat olivat julkisuuden henkilöitä. Kilpailu kesti 34 vuorokautta. Kilpailun ja 30 000 euroa voitti Sampo Kaulanen.

Kilpailijat

Huomiolista

Kilpailut

Äänestyshistoria

Huomiolista

Jaksot

Lähteet 

Tuotantokaudet
Selviytymisohjelmat
Tšervonohradin piiri

Tšervonohradin piiri () on hallinnollinen piiri Ukrainan länsiosassa Lvivin alueella. Piiri rajoittuu etelässä Zolotšivin ja Lvivin piireihin, lännessä Puolaan sekä pohjoisessa Volynian alueeseen (Volodymyr-Volynskyin ja Lutskin piirit). Piirin hallinnollinen keskus on Tšervonohrad (65 180 as., 2021). 

Tšervonohradin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Lvivin alueen piirien lukumäärän seitsemään. Aiempaa laajemman Tšervonohradin piirin pinta-alaksi tuli 3 001,2 neliökilometriä.

Ukrainan tilastokeskus arvioi Tšervonohradin piirin väkiluvuksi 228 945 (1.1.2021). Kaupunkilaisiksi luokiteltiin 57,7 prosenttia piirin asukkaista (132 105 as.).

Lähteet

Lvivin alueen piirit
Titan (Septicfleshin albumi)


Titan on kreikkalaisen death metal -yhtye Septicfleshin studioalbumi, joka julkaistiin 20. kesäkuuta 2014.

Kappaleet

Arvostelut 
 Imperiumi: 5½/10
 Kaaoszine: 9-/10

Lähteet 

Vuoden 2014 albumit
104 (luku)

104 (sataneljä) on luonnollinen luku, joka tulee luvun 103 jälkeen ja ennen lukua 105.

Matematiikassa 
 104 on yhdistetty luku.
 104 voidaan ilmaista kahden neliöluvun summana: .
 104 voidaan ilmaista kolmen neliöluvun summana: .
 104 on Pythagoraan kolmikon hypotenuusa: .
 104 on jaollinen tekijöittensä määrällä (8:lla).
 104 on palindromi viisijärjestelmässä: .
 104 on palindromi kuusijärjestelmässä: .
 Jokainen luonnollinen luku 104:ään asti voidaan muodostaa luvun 104 eri tekijöiden summana.

Luonnontieteissä 
 Alkuaineiden jaksollisessa järjestelmässä 104 on rutherfordiumin järjestysluku.
 Rutenium-104 on ruteniumin vakaa isotooppi.
 Palladium-104 on palladiumin vakaa isotooppi.

Muualla 
 F-104 on amerikkalainen hävittäjälentokone.
 Seututie 104 kulkee Raaseporin ja Lohjan alueella.

Lähteet

Luonnolliset luvut
Gentlemen, Please


Gentlemen, Please on 2 Wolvesin debyyttialbumi, joka julkaistiin 12. lokakuuta 2011.

Kappaleet

Arvostelut 
 Kaaoszine: 6/10

Lähteet 

Vuoden 2011 esikoisalbumit
Men of Honour


Men of Honour on 2 Wolvesin toinen studioalbumi, joka julkaistiin 21. marraskuuta 2012.

Kappaleet

Arvostelut 
 Imperiumi: 4/10
 Kaaoszine: 8/10
 V2.fi:

Lähteet 

Vuoden 2012 albumit
Shelter (2 Wolvesin albumi)


Shelter on 2 Wolvesin kolmas studioalbumi, joka julkaistiin 24. lokakuuta 2014.

Kappaleet

Arvostelut 
 Metalliluola: 7½ / 10

Lähteet 

Vuoden 2014 albumit
103 (luku)

103 (satakolme) on luonnollinen luku, joka tulee luvun 102 jälkeen ja ennen lukua 104.

Matematiikassa 
 103 on 27. alkuluku.
 103 on 101:n alkulukupari.
 103 on 107:n alkulukuserkku.
 103 kuuluu alkulukukolmikkoon 107:n ja 109:n kanssa.

Luonnontieteissä 
 Alkuaineiden jaksollisessa järjestelmässä 103 on lawrenciumin järjestysluku.
 Rodium-103 on rodiumin vakaa isotooppi.

Muualla 
 M103 on amerikkalainen panssarivaunu.
 S-103 oli neuvostoliittolainen sukellusvene.
 E103 on elintarvikeväri krysoiini S:n koodi.
 Seututie 103 kulkee Helsingissä.
 U103 oli Sävelradion edeltäjä.

Lähteet

Luonnolliset luvut
...Our Fault


...Our Fault on 2 Wolvesin neljäs studioalbumi, joka julkaistiin 12. huhtikuuta 2019.

Kappaleet

Arvostelut 
 Desibeli.net: 
 Imperiumi: 7/10
 Kaaoszine: 6/10

Lähteet 

Suomalaiset metallialbumit
Vuoden 2019 albumit
Richard Roxburgh

Richard Roxburgh (s. 1962 Albury, Uusi Etelä-Wales) on australialainen näyttelijä. Hän on esiintynyt muun muassa menestyselokuvissa Moulin Rouge! ja Vaarallinen tehtävä II. Kauhuelokuvassa Van Helsing hän näytteli kreivi Draculaa.

Roxburgh on myös ohjannut elokuvan Romulus (2007).

Valikoitu filmografia 
 Billyn parempi tahti (Billy’s Holiday, 1995)
 Vallankumouksen lapset (Children of the Revolution, 1996)
 Oscar & Lucinda – kohtalon korttipeli (Oscar and Lucinda, 1997)
 Thank God He Met Lizzie (1997)
 The Last September (1999)
 Vaarallinen tehtävä II (Mission: Impossible II, 2000)
 Moulin Rouge! (2001)
 Baskervillen koira (The Hound of the Baskervilles, 2002)
 Herrasmiesliiga (The League of Extraordinary Gentlemen, 2003)
 Van Helsing (2004)
 Fragile – pahuuden ovi (Frágiles, 2005)
 Soluttautujat (Like Minds, 2006)
 Romulus (Romulus, My Father, 2007) – ohjaustyö
 Legenda suojelijoista (Legend of the Guardians – The Owls of Ga’Hoole, 2010) – äänirooli
 Sanctum (2011)
 Maija Mehiläinen (Maya the Bee Movie, 2014) – äänirooli
 Vili Vilperi -elokuva (Blinky Bill the Movie, 2015) – äänirooli
 Hacksaw Ridge – aseeton sotilas (Hacksaw Ridge, 2016)
 Maija Mehiläinen ja hunajakisat (Maya the Bee: The Honey Games, 2018) – äänirooli
 Angel of Mine (2019)
 Danger Close: The Battle of Long Tan (2019)
 The Crown (2020) – Netflix-sarja, 2 jaksoa
 Go Karts (2020)
 Elvis (tulossa 2022)

Lähteet

Aiheesta muualla 
 
 

Australialaiset näyttelijät
Australialaiset ääninäyttelijät
Australialaiset elokuvaohjaajat
Vuonna 1962 syntyneet
Elävät henkilöt
Skeleton Lake

Skeleton Lake on suomalaisen doom metal -yhtye Hanging Gardenin seitsemäs studioalbumi, joka julkaistiin 21. toukokuuta 2021 levymerkillä Lifeforce Records.

Kappaleet

Kokoonpano 
 Mikko Kolari – kitara
 Jussi Hamalainen – kitara & taustalaulu
 Sami Forssten - rummut
 Nino Hynninen – koskettimet
 Toni Hatakka - laulu
 Jussi Kirves – basso
 Riikka Hatakka – laulu

Arvostelut 
 Inferno: 
 Kaaoszine: 9/10
 Metalliluola: 8-/10

Lähteet 

Vuoden 2021 albumit
Hanging Gardenin albumit
Origin (The Hypothesisin albumi)

The Hypothesis on suomalaisen melodista death metalia soittavan The Hypothesiksen debyyttialbumi, joka julkaistiin 5. toukokuuta 2016.

Kappaleet

Arvostelut 
 Imperiumi: 7/10

Lähteet 

Vuoden 2016 esikoisalbumit
Villastellone

Villastellone () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 4 629 asukasta.

Lähteet

Aiheesta muualla

Torinon metropolikaupungin kunnat
Wintermetal

Wintermetal on suomalaisen melodisen death metal -yhtye Immortal Soulsin viides studioalbumi. Se julkaistiin 31. maaliskuuta 2015 levymerkillä Rottweiler Records.

Kappaleet

Arvostelut 
 Imperiumi: 7/10
 Inferno:

Lähteet 

Immortal Soulsin albumit
Vuoden 2011 albumit
Jakob Eberdt

Jakob Eberdt, (Erbert Jacobus Ebertus) (26. tammikuuta 1549, Sprottau, Sleesia, Saksa -  5. helmikuuta 1615, Frankfurt an der Oder) oli saksalainen luterilainen teologian, heprean ja etiikan professori. 

1561 hän aloitti opintonsa Goldbergin korkeakouussa, Sleesissa ja vuodesta 1566 hän opiskeli Frankfurt an der Oderin ja Wittenbergin yliopistoissa. Vuonna 1572 hänestä tuli Soldinin koulun rehtori, mutta jatkoi vielä opintojaan ja toimi opettajana Soldinissa, Schwiebusissa ja Grünbergissä kunnes hänestä tuli Frankfurtin yliopiston heprean kielen ja etiikan professori 1593 ja seuraavana vuonna teologian professori.

Hän on kirjoittaut joitakin virsiä. Virteen "Du Friedefürst, Herr Jesu Christ" on vuonna 1601 tehnyt sävelmän Bartholomäus Gesius ja myöhemmin myös Dietrich Buxtehude (BuxW 20 och 21). Johann Sebastian Bach on käyttänyt virttä kantaatissaan BW 116.

Hänen kirjoittamansa uudenvuoden virsi vuodelta 1601 "Das alte Jahr ist nun vergahn" on jukaistu Gesiuksen kokoelmassa "Geistiliche Deutsche Lieder". Ruotsin kirkon vuoden 1986 virsikirjassa se on vifsi 514 "Det gamla år förgången är". Se tuli virsikirjaan 1694 ja sitä kautta se oli myös Suomen vuoden 1701 virsikirjassa virsi 131 "Jo loppu vanhall’ vuodell On tullut, lähdem’ uudelle". Ruotsin kirkon suomenkielisessä virsikirjassa se on Niilo Rauhalan käännöksenä vuodela 1996 "On vanha vuosi poistunut".

Lähteet 

 Saksalaiset virsirunoilijat
 Saksalaiset teologit
 Vuonna 1549 syntyneet
 Vuonna 1615 kuolleet
102 (luku)

102 (satakaksi) on luonnollinen luku, joka tulee luvun 101 jälkeen ja ennen lukua 103.

Matematiikassa 
 102 on yhdistetty luku.
 102 on Harshad-luku.
 102 on Pythagoraan kolmikon hypotenuusa: .
 102 on alkulukuparin (101, 103) keskiarvo.
 102 voidaan muodostaa neljän peräkkäisen alkuluvun summana: .
 102 voidaan muodostaa kolmen alkuluvun neliöiden summana: .
 40 ensimmäisessä kokonaisluvussa on binäärijärjestelmässä yhteensä 102 ykköstä.

Luonnontieteissä 
 Alkuaineiden jaksollisessa järjestelmässä 102 on nobeliumin järjestysluku.
 Rutenium-102 on ruteniumin vakaa isotooppi.
 Palladium-102 on palladiumin vakaa isotooppi.

Muualla 
 Seututie 102 eli Kehä II kulkee Espoossa.
 Aku Ankan taskukirja 102 on Riemua riittää.

Lähteet

Luonnolliset luvut
Kuolonpyörä


Kuolonpyörä on Tuonen kolmas studioalbumi, joka julkaistiin 11. maaliskuuta 2014.

Kappaleet 
 
 
  (Käännösversio Prodigyn kappaleesta ”Breathe”)

Arvostelut 
 Imperiumi: 7+/10
 Kaaoszine: 9/10

Lähteet 

Vuoden 2014 albumit
Tuonen albumit
Knut Storberget

Knut Storberget (s. 6. lokakuuta 1964 Elverum) on norjalainen asianajaja, entinen työväenpuolueen poliitikko ja nykyinen Innladetin fylken maaherra vuodesta 2019. Aiemmin Storberget on toiminut Norjan oikeusministerinä (2005–2011) sekä istunut suurkäräjillä (2001–2017).

Lähteet

Aiheesta muualla
 Knut Storberget Norjan suurkäräjien verkkosivuilla 

Norjan oikeusministerit
Norjan maaherrat
Norjalaiset juristit
Vuonna 1964 syntyneet
Elävät henkilöt
Avoin lisenssi

Avoin lisenssi on lisenssi (käyttölupa), joka antaa muille luvan käyttää tekijän työtä uudelleen haluamallaan tavalla. Ilman tällaista lisenssiä tällainen käyttö on yleensä kielletty tekijänoikeuslailla tai suljetulla lisenssillä.

Lisenssit

Tyypin mukaan 
 Public domain -lisenssit
 Creative Commons Nolla (CC0)
 WTFPL
 Unlicense
 Public Domain Dedication and License (PDDL)
 Sallivat lisenssit
 BSD License
 MIT License
 Mozilla Public License (file-based permissive copyleft)
 Creative Commons Nimeä (CC BY)
 Copyleft- ja patentleft-lisenssit
 GNU GPL, LGPL (weaker copyleft), AGPL (stronger copyleft)
 Creative Commons Nimeä-JaaSamoin (CC BY-SA)
 Mozilla Public License
 Common Development and Distribution License
 GFDL (without invariant sections)
 Free Art License

Sisällön mukaan 
 Avoin ohjelmisto
 The Open Source Definition
 Avoin sisältö
 Open Content License
 Open Publication License
 Avoin laitteisto
 Avoin data/tietokanta
 Creative Commons v4
 Open Database Licence

Tekijöiden mukaan 
 Creative Commons
 Free Software Foundation
 Open Source Initiative
 Microsoft
 Microsoft Public License
 Microsoft Reciprocal License
 Open Content Project
 Open Data Commons, tekijältä Open Knowledge Foundation
 Public Domain Dedication and License (PDDL)
 Attribution License (ODC-By)
 Open Database License (ODC-ODbL)
Euroopan unioni
European Union Public Licence

Katso myös 
 Avoin sisältö
 Avoin tieto
 Avoimuus

Lähteet

Aiheesta muualla 
 Avoimet ohjelmistolisenssit
 Avoimet lisenssit

Tekijänoikeus
Pesso

Pesso (oikealta nimeltään Miika Pesso, s.1988) on Hyvinkäältä kotoisin oleva, nykyään Helsingissä asuva rap-artisti ja tuottaja.

Pesson musiikki käsittelee paljon tunteita ja herkkiä aiheita artisti kertoo ammentavansa itsensä lisäksi lähipiiristään. Artistin musiikki on monesti myös perinteistä rap-musiikkia melodisempaa. 

Pesso on julkaissut kolme albumia, joista kaksi ensimmäistä julkaisi Johanna Kustannus. Kolmas albumi, nimeltään 33 on ensimmäinen artistin Sonyn kanssa solmimasta 33 albumin levytyssopimuksesta. Oman musiikin lisäksi Pesso on ollut mukana tuottamassa musiikkia muun muassa PastoriPikelle, Prinssi Jusufille ja Biniyamialle. Pesso on ollut myös tuottamassa Pyhimyksen albumia.

Diskografia

Albumit 

 Kunnes Mä Tapasin Sut (2018)
 Miks sä et oo niinku kaikki muut? (2020)
 33 (2022)

Lähteet

Aiheesta muualla 

 Artistikuvaus ohjelmatoimisto All Dayn sivuilla 

Suomalaiset hip hop -artistit
Suomalaiset hip hop -tuottajat
Elävät henkilöt
Vuonna 1988 syntyneet
101 (luku)

101 (satayksi) on luonnollinen luku, jota edeltää luku 100 ja seuraa luku 102.

Matematiikassa 
 101 on alkuluku ja Pythagoraan alkuluku.
 101 on 103:n alkulukukaksonen.
 101 on 97:n alkulukuserkku.
 101 voidaan muodostaa viiden peräkkäisen alkuluvun summana: .
 101 voidaan muodostaa kolmen neliöluvun summana kolmella tavalla: ,  tai .
 101 on toinen alkuluku takaperin binäärijärjestelmässä (10100112 eli 83).

Luonnontieteissä 
 Jaksollisessa järjestelmässä 101 on mendeleviumin järjestysluku.
 Rutenium-101 on ruteniumin vakaa isotooppi.

Muualla 
 Seututie 101 eli Kehä I kulkee Helsingissä ja Espoossa.

Lähteet 

Luonnolliset luvut
Epifani I

Epifani I (, siviilinimeltään Serhi Petrovytš Dumenko, , s. 3. helmikuuta 1979, Vovkove, Ukrainan SNT) on ukrainalainen pappi, joka on vuodesta 2019 lähtien toiminut Ukrainan ortodoksisen kirkon metropoliittana.

Varhainen elämä 
Dumenko syntyi Vovkoven kylässä Odessan alueella Ukrainassa, vuonna 1979.

Vuonna 1999 Dumenko aloitti teologian opintonsa Kiovan ortodoksisen teologian akatemian pappisseminaarissa. Hän valmistui vuonna 2003. Vuosina 2006–2007 hän jatkoi opintojaan Kreikassa ja opiskeli filosofiaa Ateenan kansallisessa yliopistossa. Epifani osaa ukrainan lisäksi myös sujuvaa kreikkaa.

Ura pappina 
Vuonna 2007 Dumenko vihittiin virallisesti papiksi ja hän otti nimen Epifani, 300-luvulla eläneen kirkkoisä Epifanioksen mukaan.

Vuonna 2008 hänet nimitettiin patriarkka Filaretin sihteeriksi ja kaksi vuotta tämän jälkeen Kiovan ortodoksisen teologian akatemian rehtoriksi. Hän on myös palvellut Filaretin vikaarina, eli käytännössä kirkon toiseksi ylimpänä johtajana.

Kiovan ja koko Ukrainan metropoliittana 
Kun Ukrainan ortodoksinen kirkko perustettiin vuonna 2018 lukuisten pienempien kirkkojen yhdistymisprosessin jälkeen, Epifani valittiin uuden autokefalisen kirkkokunnan ensimmäiseksi metropoliitaksi 15 joulukuuta 2018. Hän aloitti virallisesti tehtävässään syntymäpäivänään, 3. helmikuuta, 2019.

Metropoliittana Epifanin virallinen titteli on ”teidän autuutenne, Epifani I, Kiovan ja koko Ukrainan metropoliitta”.

Helmikuussa 2022 Epifani tuomitsi Venäjän hyökkäyksen Ukrainaan ja sanoi, että ”Ukraina ja muu maailma eivät unohda vihollisen tekemiä sotarikoksia” ja puhui toisista Nürnbergin oikeudenkäynnistä.

Kunnianosoituksia 
Epifani on kansallisen Drahamanovin pedagogisen yliopiston kunniatohtori vuodesta 2019 lähtien.

  Ansioritarikunta, III luokka (Ukraina, 2008)
  Ansioritarikunta, II luokka (Ukraina, 2015)

Galleria

Lähteet 

Vuonna 1979 syntyneet
Ukrainalaiset papit
Elävät henkilöt
Avoin hallinto

Avoin hallinto () tarkoittaa hallinnon toimien avoimuutta, tiedon saatavuutta, vastaanottavaisuutta uusille ideoille ja vaatimuksille, sekä kansalaisten osallistavuutta. Lisäksi tärkeäksi katsotaan datan ja ohjelmistojen avoimuus sekä avoin kehitys, eli kansalaisten päästäminen vaikuttamaan myös lainsäädäntö ja päätöksenteko prosesseissa. Suomessa on suositus käyttää julkihallinnossa avointa dataa ja ohjelmistoja. Julkisuusperiaate on julkishallinnon avoimuuden perusta.

Vuonna 2012 Suomi liittyi avoimen hallinnon kumppanuushankkeeseen ja on siitä alkaen muutaman vuoden välein julkaisut toimintaohelmia ja toimeenpannut niitä. Neljännen avoimen hallinnon toimintaohjelman toimeenpano käynnistyi 14.9.2019. Avoin hallinto, avoimuus ja osallisuus on myös vahvasti mukana Marinin hallituksen hallitusohjelmassa.

Historia 
Hallinnon läpinäkyvyyden ja tilivelvollisuuden konsepti voidaan jäljittää antiikin Kreikkaan 500-luvulla eaa. Ateenassa eri instituutiot sääntelivät virkamiesten käyttäytymistä ja tarjosivat kansalaisille mahdollisuuden ilmaista valituksensa heitä kohtaan. Eräs tällainen instituutio, euthyna, piti virkamiehiä otteessaan ja pakotti heidät antamaan kansalaiskokouksen edessä selvityksen kaikesta, mitä he olivat kuluvan vuoden aikana tehneet.

Avoin hallinto nähdään laajalti nykyisen demokraattisen käytännön keskeisenä tunnusmerkkinä, ja se liitetään usein tiedonsaantivapauteen. Skandinaaviset maat ottivat mahdollisesti ensimmäisenä käyttöön tiedonsaantivapauden lainsäädäntö, modernin lainsäädännön alkuperän juontaessa juurensa 1700-luvulle, ja Suomessa avoimuuden omaksumisen jatkuessa itsenäistymisen vuonna 1917 jälkeen, hyväksymällä laki virallisten asiakirjojain julkisuudesta vuonna 1951. Kyseinen laki puolestaan korvattiin se julkisuuslalla vuonna 1999.

Organisaatiot 
Open Government Partnership (OGP) on vuonna 2011 perustettu organisaatio, jonka tavoite on edistää hallinnon avoimuutta. Vuoteen 2022 mennessä, OGP:lla on 77 osallistujamaata, joiden hallitukset ja muu hallinto, yhdessä kansalaisten kanssa, työskentelevät kehittääkseen ja toteuttaakseen avoimia hallintouudistuksia. Suomi on organisaation jäsen.

Katso myös 
 Avoimuus
 Avoin tieto
 Avoin sisältö

Lähteet

Aiheesta muualla 
 Avoinhallinto.fi

Hallinto
Tiirikkaraiskaaja

Tiirakkaraiskaaja on yksi 1980-luvun lopun Helsingin alueella tapahtunut rikossarja, jossa lukuisiin naisten asuntoihin oli tunkeutunut vieras mieshenkilö. Naiset olivat yleensä olleet vahvassa humalatilassa ja tämän takia poliisi ei aluksi suhtautunut tapauksiin vakavasti. Tiirikkaraiskaajan nimi tuli siitä, kun tunkeutuja murtautui asuntoihin tiirikalla. Rikoksen selvittämisessä käytettiin apuna "houkutuslintuja".

Poliisi nappasi "tiirikkamiehen" eli Seppo Olavi Tervosen lopulta itse teossa. Tervosella oli ollut yli 20 uhria toukokuun 1986 ja tammikuun 1989 välisenä aikana ja hänet tuomittiin yhdeksäksi vuodeksi vankeuteen vuonna 1990.

Rikossarja esitettiin televisio-ohjelmassa Rikostarinoita Suomesta vuonna 2003.

Lähteet 
 Rikostarinoita Suomesta: Tiirikkaraiskaaja

Viitteet 

1980-luvun rikokset Suomessa
Suomalaiset seksuaalirikostapaukset
Rikokset Helsingissä
Šepetivkan piiri

Šepetivkan piiri () on hallinnollinen piiri Ukrainan länsiosassa Hmelnytskyin alueella. Piiri on perustettu alkujaan vuonna 1923. Nykyinen piiri muodostettiin heinäkuussa 2020 yhdistämällä neljä aiempaa piiriä ja kolme aiemmin alueen alaisuudessa ollutta kaupunkia uudeksi laajemmaksi piiriksi. Šepetivkan piiri rajautuu etelässä Hmelnytskyin piiriin, lännessä Ternopilin alueen Kremenetsin piiriin, luoteessa Rivnen alueen Rivnen piiriin, sekä koillisessa ja idässä Žytomyrin alueeseen (Novohrad-Volynskyin ja Žytomyrin piirit). Piirin hallinnollinen keskus on Šepetivka (40 802 as., 2021).

Šepetivkan piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Hmelnytskyin alueen piirien lukumäärän kolmeen. Šepetivkan piirin pinta-alaksi tuli 5 352,2 neliökilometriä.

Ukrainan tilastokeskus arvioi Šepetivkan piirin väkiluvuksi 280 403 (1.1.2021). Kaupunkilaisiksi luokiteltiin 59,4 prosenttia piirin asukkaista (166 616 as.). Piirin suurimmat kaupungit ovat Šepetivka (40 802 as., 2021), Netišyn (36 661 as.) ja Slavuta (35 068 as.). Muita piirin kaupunkeja ovat ainakin Izjaslav ja Polonne.

Lähteet

Aiheesta muualla

Hmelnytskyin alueen piirit
CBD-öljy

CBD-öljy on sekoitus kannabinoidipitoista uutetta ja kasviöljyä. Kasviöljy toimii vaikuttavien aineiden kuljetinaineena. Kannabidioli eli CBD ja muut kannabinoidit ovat rasvaliukoisia. CBD-öljyt valmistetaan yleensä kuituhampusta (Cannabis Sativa L.) ja valmistuksessa käytetään erilaisia uuttomenetelmiä ja niistä suosituimmat ovat hiilidioksidiuutto, alkoholiuutto ja butaaniuutto. CBD-öljyt myydään usein pipettipulloissa, jonka ansiosta tarkka annostelu onnistuu tippa kerrallaan. Kerta-annokset vaihtelevat tilanteesta riippuen 1-40 tipan välillä.

Täyden spektrin CBD-öljyt sisältävät yli 500 terveyteen vaikuttavaa yhdistettä, jotka esiintyvät hampussa. Kannabinoidien, terpeenien ja flavonoidien yhteisvaikutusta kutsutaan englanniksi nimellä entourage effect.

Katso myös 
 Kannabidioli

Lähteet 

Kannabinoidit
Hanhilampi

Hanhilampi tarkoittaa seuraavia:

 Hanhilampi, lampi Joutsassa
 Hanhilampi, lampi Jyväskylän Pudaspohjalla
 Hanhilampi, lampi Kangasniemellä
 Hanhilampi, lampi Karstulassa ja Kannonkoskella
 Hanhilampi, lampi Lemillä Pekin kylässä
 Hanhilampi, lampi Perhon Mökälässä
 Hanhilampi, lampi Rovaniemenllä lähellä Sonkan kylää
 Hanhilampi, lampi Saarijärvellä Kukon kyläsä
 Hanhilampi, lampi Utajärven Sanginkylässä
 Hanhilampi, lampi Virroilla
 Hanhilampi, lampi Ylikiimingin Vuotossa
 Hanhilampi, lampi Ylitornion Ahvenjärvellä
 Hanhilampi, lampi Ylitornion Kivilompolossa
 Hanhilampi, lampi Ylitornion Törmäsjärvellä
 Hanhilampi, lampi Ähtärin Ähtärinrannassa
 Ala-Hanhilampi, lampi Perhon Mökälässä
 Vähä Hanhilampi, lampi Parkanon Korpikylällä.

Katso myös 
 Hanhilammi
Joutsenlampi (täsmennyssivu)

Joutsenlampi tai Joutsenlammi voi tarkoittaa seuraavia:

 Joutsenlampi, Pjotr Tšaikovskin säveltämä baletti
 Paikannimenä:
 Joutsenlammi, lampi Hausjärvellä lähellä Puujaan kylää
 Joutsenlampi, lampi Heinolassa lähellä Koskenmyllyn kylää
 Joutsenlampi, keinotekoinen lampi Hämeenlinnassa Aulangon puistometsässä
 Joutsenlampi, lampi Ikaalisten Juhtimäellä
 Joutsenlammi, järvi Jämsässä
 Joutsenlampi, Jouhtenlampi, lampi Kivijärven Risuperällä
 Joutsenlampi, lampi Mäntyharjun Voikoskella
 Joutsenlammi, lampi Parkanolla Laholuoman kylässä
 Joutsenlampi, lampi Pihtiputaalla lähellä Seläntausta
 Joutsenlampi, järvi Posiolla
 Joutsenlampi eli Jouhteninen, lampi Viitasaarella lähellä Keitelepohjaa.
Vilma Jää

Vilma Jää, (ent. Jääskeläinen, s. 1995 Hollola) on suomalainen laulaja, säveltäjä, viulisti, tutkija ja malli. Hän sai laajaa kansainvälistä huomiota kesällä 2021 kansanlaulajan roolistaan Kaija Saariahon oopperassa Innocence. Soolomusiikissaan Jää yhdistää suomalais-ugrilaista lauluperinnettä ja elektronista poppia. Jää on valmistunut musiikin maisteriksi Taideyliopiston Sibelius-Akatemiasta kansanmusiikin osastolta.

Ura

Opinnot 
Vilma Jää kasvoi ja kävi koulua Helsingissä. Hän aloitti viulunsoiton 4-vuotiaana klassisella musiikilla Itä-Helsingin musiikkiopistossa. Myöhemmin rinnalle tulivat pianotunnit Pop & Jazz Konservatorion musiikkiopistossa. 14-vuotiaana Jää vaihtoi klassisen musiikin kansanmusiikkiin ja aloitti kansanmusiikin viulutunnit. Jää opiskeli Sibelius-Akatemian nuorisokoulutuksessa viulu pääaineenaan. Sibelius-Akatemian ammattiopinnoissa toiseksi pääaineeksi tuli laulu. Jää jäi auton alle vuonna 2018, jonka aiheuttamat vammat vaikeuttivat viulunsoittoa ja Jää jatkoi maisteriopintojaan pääaineina laulu ja sävellys.

Ooppera (2021–) 
Jää on yksi Kaija Saariahon kansainvälisesti ylistetyn Innocence-oopperan kolmestatoista solistista. Heinäkuussa 2021 Aix-en-Provencen oopperafestivaaleilla Jään kansanlauluun pohjautuvasta laulutekniikasta hullaantunut Helsingin sanomat kirjoitti roolin olleen läpimurto Vilma Jäälle.  Jää esiintyy Marketan roolissa myöhemmin myös Suomen kansallisoopperassa, Lontoon Covent Gardenin Royal Opera Housessa, Hollannin kansallisoopperassa ja San Franciscon oopperassa.

Sooloura (2021–) 
Vilma Jään debyyttisingle Saatanan saalistaja julkaistiin marraskuussa 2021. Hän toimi kappaleen säveltäjänä, sanoittajana ja tuottajana. Uuden musiikin X -ohjelmassa “Viikon tehona” soituaan kappale nostettiin YleX:n soittolistalle joulukuussa 2021. Jää yhdistää soolomusiikissaan kansanmusiikkia elektroniseen poppiin.

Yhtyeet 
Vilma Jää laulaa perustamassaan runolauluyhtye Jäinessä. Hän kuului 2016–2019 toimineeseen mammantytöt! -duoon ja lauloi Musta lammas -kuorossa 1. sopraanona 2016–2018.

Tutkija 
Jää tekee tutkimusta suomalaisista karjankutsuista ja kehittää niille sopivaa graafista nuotinnosjärjestelmää.

Palkinnot ja tunnustukset 
Vilma Jää sai Muusikkojen liiton myöntämän Vuoden artisti -palkinnon alkuvuonna 2022. Palkintoperusteluissa todetaan Vilma Jään olevan valovoimainen solisti, joka on herättänyt huomiota kansanmusiikin ja kansantanssin kentällä. Eri genrejen rajoja rikkomalla hän tuo uutta yleisöä kansanmusiikin pariin. Mediassa hän tuo aktiivisesti esille suomalaisen kansanperinteen rikkautta ja sen arvoa uuden musiikin käyttövoimana. Hän on nostanut suomalaista kansanperinnettä suuren yleisön tietoisuuteen Kaija Saariahon Innocence-oopperassa esiintymisen myötä.

Lähteet

Aiheesta muualla 
Saatanan saalistaja
Feministinen Kosto

Elävät henkilöt
Vuonna 1995 syntyneet
Suomalaiset laulajat
Andreas Fernholm

Andreas Fernholm (7. toukokuuta 1840 Sör Hörende, Västerfärnebo, Västmanland, Ruotsi - 9. toukokuuta 1892) oli ruotsalainen luterilainen pappi, myöhemmin baptistipastori, Ruotsin lähetysliiton opettaja, virsirunoilija.

Fernholm kasvoi torpparin poikana, mutta pääsi opiskelemaan Västeråsiin. Ylioppilas hänestä tuli Upsalassa 1863 ja hän opiskeli teologiaa sekä vihittiin papiksi 1866.

Hoidettuaan muutamaa papinvirkaa hänet kutsuttiin 1870 johtamaan "Värmlands Ansgariiföreningen" -yhdistyksen ylläpitämää lähetyskoulua, joka avattiin 1871 Kristinehamnissa. Hän otti virkavapaata papinvirasta ja samalla hänellä oli tarkoitus tukea Värmlannissa, Närkessä ja Västmanlandissa luterilaisesta kirkosta erillään olevia uusevankelisia "ehtoollisyhdistyksiä" viettäen niissä yksityisiä ehtoollisenviettoja. 1872 hän erosi papinvirasta ja otti vastaan kasteen baptistiyhdyskunnassa, jonka kastenäkemyksen hän oli omaksunut. Hän toimi jonkin aikaa merimieslähetyksessä Göteborgissa ja sen jälkeen baptistipastorina Jönköpingissä ja Kristinehamnissa. 

Kysymys sovituksesta, sovitusoppi, vieraannutti hänen baptismista ja hän erosi liikkeestä 1880. Hänen näkemyksensä lähestyivät Paul Peter Waldenströmin sovitusoppia. Waldentrömin toiminta oli johtanut Ruotsin lähetysliiton (Svenska Missionsförbudetin) perustamiseen 1878.  Fernholm toimi Lähetysliiton Krstinehamnin lähetyskoulun johtajana kunnes 1886 muutti Tukholmaan, toimi siellä toimittajana ja Kungsholmenin Lähetysseurakunnan johtajana.

Fernholm on kirjoittanut joitakin hengellisiä lauluja ja virsiä. Yksi niistä alkuaan pyhäkouluja vasten kirjoittu laulu "Det är saligt på Jeus få tro", vuodelta 1877 on Ruotsin kirkon vuoden 1986 virsikirjan ekumeenisessa osassa, virsi 263. Suomenkielisessä virsikirjassa sen käännös "Mikä riemu, kun uskoa saan" on Anna-Mari Kaskisen 1997 tekemä.

Lähteet 

 Ruotsalaiset virsirunoilijat
 Vuonna 1840 syntyneet
 Vuonna 1892 kuolleet

Baptismi
The Land of New Hope

The Land of New Hope on Avalonin esikoisalbumi, joka julkaistiin 21. toukokuuta 2013.

Kappaleet

Arvostelut 
 Imperiumi: 8/10
 Kaaoszine: 7+/10

Lähteet 

Vuoden 2013 esikoisalbumit
Avalonin albumit
Angels of the Apocalypse

Angels of the Apocalypse on Avalonin toinen studioalbumi, joka julkaistiin 19. toukokuuta 2014.

Kappaleet

Arvostelut 
 Imperiumi: 6+/10
 Kaaoszine: 7/10
 Soundi:

Lähteet 

Vuoden 2014 albumit
Avalonin albumit
Return to Eden (albumi)

Return to Eden on Avalonin kolmas studioalbumi, joka julkaistiin 14. kesäkuuta 2019.

Kappaleet

Arvostelut 
 Soundi:

Lähteet 

Vuoden 2019 albumit
Avalonin albumit
Riina Kerola

Riina Kerola (s. 22. marraskuuta 1995 Tampere) on suomalainen pesäpalloilija. Kerola edustaa Superpesiksessä pelaavaa kasvattajaseuraansa Lapuan Virkiää. Hän on edustanut Superpesiksessä myös Seinäjoen Maila-Jusseja. Lapuan Virkiässä pelatessaan Kerola on saavuttanut kaksi SM-kultaa kaudella 2014 ja kaudella 2015. Kerola on pelannut urallaan kauden 2021 loppuun mennessä 165 Superpesiksen runkosarjan ottelua. Näissä hän on lyönyt neljä kunnaria ja 121 tavallista juoksua, tuonut 33 juoksua ja kerännyt 366 kärkilyöntipistettä. Kerola 9n pelannut urallaan 42 Superpesiksen ylempää pudotuspeliottelua. Näissä hän on lyönyt yhden kunnarin ja 19 tavallista juoksua, tuonut neljä juoksua ja kerännyt 59 kärkilyöntipistettä.

Lähteet 

Suomalaiset pesäpalloilijat
Vuonna 1995 syntyneet
Elävät henkilöt
The Enigma Birth

The Enigma Birth on Avalonin neljäs studioalbumi, joka julkaistiin 18. kesäkuuta 2021.

Kappaleet

Arvostelut 
 Imperiumi: 8 ½/10
 Inferno: 
 Kaaoszine: 7/10
 Soundi:

Lähteet 

Avalonin albumit
Vuoden 2021 albumit
Central Intelligence

Central Intelligence on vuonna 2016 julkaistu yhdysvaltalainen toimintakomediaelokuva. Sen on ohjannut Rawson Marshall Thurber ja pääosissa esiintyy Dwayne "The Rock" Johnson ja Kevin Hart.

Juoni 
Entinen nörtti ja nykyisin tappavan tehokas CIA-agentti turvautuu kirjanpitäjänä työskentelevän entisen kouluystävänsä apuun estääkseen Yhdysvaltain vakoojasatelliittiverkon hakkeroinnin.

Vuoden 2016 elokuvat
Yhdysvaltalaiset toimintakomediat
Yhdysvaltalaiset elokuvat
Warner Brosin elokuvat
Universal Picturesin elokuvat
Alice Kober

Alice Elizabeth Kober (23. joulukuuta 1906 New York – 16. toukokuuta 1950 New York) oli yhdysvaltalainen klassisten kielten tutkija, joka parhaiten tunnetaan mykeneläiseen kulttuuriin liittyneen lineaari-B-kirjoituksen selvittämiseen johtaneista laajoista tutkimuksistaan.

Perhetausta ja koulutus 

Kober syntyi Yorkvillessä Manhattanilla. Hänen perheensä oli muuttanut Yhdysvaltoihin Unkarista. Hän opiskeli Hunter College High Schoolissa ja sai kesällä 1924 stipendin sijoituttuaan kolmanneksi New Yorkin kaupungin järjestämässä kilpailussa. Sadan dollarin vuotuinen stipendi mahdollisti hänen opiskelunsa Hunter Collegessa. Hänen pääaineensa oli latina ja hänet valittiin Phi Beta Kappa -opiskelijajärjestön jäseneksi. Hän valmistui maisteriksi Columbia Universitystä 1929 ja filosofian tohtoriksi 1932.

Työura Brooklyn Collegessa 

Tohtorintutkintoa suorittaessaan Kober opetti Hunter Collegen eri osastoilla. Vuonna 1930 hänet nimitettiin tutkimusassistentiksi (assistant professor) Brooklyn Collegeen, missä hän teki elämäntyönsä.

Kober osasi lukuisia kieliä kuten heettiä, vanhaa irlantia, akkadin kieltä, tokaarilaisia kieliä, sumeria, vanhaa persiaa, baskia ja kiinaa. Hän opiskeli myös ainakin sanskriittia sekä arkeologiaa, mihin hän perehtyi kenttätöissä New Mexicossa.

Vuodesta 1944 alkaen Kober esitteli artikkelisarjassa yksityiskohtaisen analyysinsa käytössään olleissa Lineaari B -aineistoissa esiintyvien tiettyjen merkkien erityispiirteistä. Hänen selityksensä havainnoistaan poikkesivat tuolloisesta tutkimuksen valtavirrasta.  

Kober ei koskaan avioitunut eikä tiettävästi seurustellutkaan, vaan asui leskiäitinsä kanssa. Hän oli ketjupolttaja ja kuoli todennäköisesti syöpään 43-vuotiaana vuonna 1950.

Lähteet

Viitteet 

Antiikintutkijat
Yhdysvaltalaiset kielitieteilijät
Emund Gripenhielm

Emund (Edmund) Gripenhielm (24. maaliskuuta 1622 Skövde, Ruotsi - 15. joulukuuta 1675, Tukholma) oli ruotsalainen vapaaherra, virkamies ja runoilija.

Gripenhielm käytti nuorena äitinsä tyttönimeä Figrelius. Hän aloitti opintonsa Upsalan yliopistossa 1640. Vuosina 1645 - 50 hän teki yhdessä oppilaansa ja myöhemmin valtaneuvos Gustav Karlsson Banerin kanssa opintomatkan Hollantiin, Saksaan, Ranskaan ja Italiaan. Matkan jälkeen hänet nimitettiin 1650 Upsalan yliopiston historian professoriksi. Hänen merkittävimpiin oppilaisiinsa kuului Erik Lindschöld.

Hänet nimitettiin kuningas Kaarle X Kustaan sihteeriksi, ja hän sai hoitaakseen ulkomaan asioita. Siten hän oli sihteerinä Tanskan kanssa käydyissä rauhanneuvotteluissa 1659. Hän toimi myös Kaarle XI:n kotiopettajana vuodesta 1660. Tähän tehtävään hänet nimitettiin ennen muuta oppineisuutensa ja pedagogisten taitojensa takia. Samalla hän loi itselleen uraa hovin kansliassa ja hänet ylennettiin hovineuvostoon. Kun Kaarle XI kruunattiin kuninkaaksi, nimitti tämä Gripenhielminin valta- ja kanslianeuvokseksi sekä vapaaherraksi. 

Gripenhielm oli perehtynyt myös roomalaiseen numismatiikkaan ja hänellä oli laaja rahakokoelma ja kirjasto. Hän oli myös Kuninkaallisen kirjaston tarkastaja. On todennäköistä, että hänen toimestaan annettiin asetus, jonka mukaan Kuninkaalliseen kirjastoon piti toimittaa yksi kappale jokaisesta valtakunnassa painetusta kirjasta. Gripenhielm on saanut tunnustusta latinankielisenä runoilijana. Hänen tuotantonsa on pääosin onnittelu- ja hautajaisrunoja. Laajimmassa runossaan "Ecloga sacra" hän kuvaa kuinka antiikin jumalten tuli väistyä Jeesuksen syntyessä ja tehdä tilaa kristilliselle Jumalan Pojalle. 

Gripenhielm on myös virsirunoilija. 1670-luvulta alkaen Ruotsissa aikoi vaikuttaa tietoinen pyrkimys siihen, että virsien kirjoittajat olisivat humanistisesti sivistyneitä maallikoita eikä vain pappeja jotka kirjoittivat tai käänsivät virsiä jumalanpalveluselämän tarpeisiin. Tällaisia virsirunoilijoita ovat mm. Samuel Columbus, Erik Lindschöld ja Lasse Johansson (Lucidor) Gripenhielmin ohella. 

Gripenhielmin tuomiosunnuntain virsi "En gång dö och sedan domen" julkaistiin vuoden 1694 virsikirjassa. Virsi on Ruotsin kirkon virsikirjassa virsi 635. Sen tekstin on muokannut ja lyhentänyt vuoden 1818 virsikirjaan Johan Olov Wallin. Suomenkielisessä virsikirjassa sen käännös "Kuoltuamme täältä kerran" on Anna-Mari Kaskisen käännös vuodelta 1999. Se pohjautuu Wallinin tekemään muokkaukseen ja on siten erilainen kuin Suomen evankelis-luterilaisen kirkon virsikirjan virsi 156 "Hautaan kaikki kaatuu kerran", joka on Henrik Renqvistin 1830 tekemä käännös, ja jota on uudistettu 1880 ja 1984.

Lähteet 

 Ruotsalaiset virsirunoilijat
 Vuonna 1622 syntyneet
 Vuonna 1675 kuolleet
 Ruotsalaiset henkilöt

Ruotsalaiset aateliset
Smallanthus sonchifolius

Smallanthus sonchifolius (sonchifolius = valvatinlehtinen) on eteläamerikkalainen asterikasvilaji, jota viljellään juureksena. Se tunnetaan usein nimellä yacón eikä lajille ole toistaiseksi annettu suomenkielistä nimeä. Smallanthus sonchifolius on kookas monivuotinen ruoho, joka kasvaa 1–2 metriä korkeaksi. Sen lehdet ovat leveän kolmiomaisia ja epäsäännöllisen hammaslaitaisia. Mykeröt ovat pieniä ja keltakukkaisia. Smallanthus sonchifolius kasvaa alkuperäisenä Andeilla Kolumbiassa, Ecuadorissa, Perussa ja Boliviassa. Laji on arvostettu viljelykasvi kotiseudullaan. Se muodostaa maan alle hieman perunan muotoisia tärkkelyspitoisia varastomukuloita. Kuten myös maa-artisokalla, mukuloiden polysakkaridit ovat varastoituneet inuliinina.

Lähteet

Aiheesta muualla 

Asterikasvit
Edwin Hatch

Edwin Hatch (4. syyskuuta 1835 Derby, Englanti - 10. marraskuuta 1889, Oxford) oli englantilainen teologi ja pappi.

Hatch opiskeli Pembroke Collegessa, Oxfordissa. Hän  työskenteli Kanadassa,Trinity Collegessa, Torontossa ja Québeckissä korkeakoulun rehtorina, palasi vuonna 1867 takaisin Englantiin ja tomi vararehtorina St. Mary Hallissa, Oxfordissa ja sen jälkeen vuodesta 1884 rehtorina Purleighissä, jossa hän luennoi kirkkohistoriasta.

Hän on julkaissut luentojaan kirkon historian alkuajoilta kuten “On the Organization of Early Christian Churches” (1881) ja The Influence of Greek Ideas and Usages on the Christian Church (1888). Muita hänen teoksiaan ovat mm. The Growth of Church Institutions (1887), Essays in Biblical Greek (1889) ja A Concordance to the Septuagint.

Hatch on kirjoittanut muutamia virsiä. Hänen tunnetuin virtensä "Breathe on me, Breath of God" on julkaistu vuonna 1878 pienessä yksityisessä runokokoelmassa "Between Doutb and Prayer" sekä hänen kuolemansa jälkeen ilmestyneessä kirjassa "Towards Fields of Light" (1890). Kokoelmassa virren otsikkona oli "Spiritus Dei" ja se on julkaistu useissa englanninkielisissä virsikirjoissa. Virsi on Ruotsin kirkon virsikirjassa virsi 368 "Tuulena luomisen, Herra, voit hengähtää". Sen suomenkieinen teksti on Anna-Maija Raittilan käännös Anders Frostensonin vuonna 1969 tekemästä käännösmuokkauksesta.

Seurakunta laulaa -kirjassa on samasta virrestä toinen suomennos, laulu 191 "Hengellä virvoita minut, oi Jumala" Joel Niinisen vuonna 2000 tekemänä käännöksenä.

Lähteet 

 Englantilaiset virsirunoilijat
 Vuonna 1835 syntyneet
 Vuonna 1889 kuolleet

 Brittiläiset papit
San Francesco al Campo

San Francesco al Campo () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 4 827 asukasta.

Lähteet

Aiheesta muualla

Torinon metropolikaupungin kunnat
Magnhild Meltveit Kleppa

Magnhild Meltveit Kleppa (s. 12. marraskuuta 1948 Fister) on norjalainen entinen keskustapuolueen poliitikko. Hän on toiminut Norjan sosiaaliministerinä (1997–2000), kunta- ja alueministerinä (2007–2009) sekä liikenne- ja viestintäministerinä (2009–2012), istunut suurkäräjillä (1993–2013) ja toiminut Rogalandin maaherrana (2013–2019).

Lähteet

Aiheesta muualla
 Magnhild Meltveit Kleppa Norjan suurkäräjien verkkosivuilla 

Norjan ministerit
Liikenneministerit
Norjan maaherrat
Vuonna 1948 syntyneet
Elävät henkilöt
Kremenetsin piiri

Kremenetsin piiri () on hallinnollinen piiri Ukrainan länsiosassa Ternopilin alueella. Piiri on perustettu alkujaan vuonna 1940 ja sitä laajennettiin merkittävästi heinäkuussa 2020. Kremenetsin piirin naapurina on etelässä Ternopilin piiri, lännessä Lvivin alueen Zolotšivin piiri, pohjoisessa Rivnen alue (Dubnon ja Rivnen piirit), sekä idässä  Hmelnytskyin alue (Šepetivkan ja Hmelnytskyin piirit). Piirin hallinnollinen keskus on Kremenets (20 674 as., 2021).

Kremenetsin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Ternopilin alueen piirien lukumäärän kolmeen. Aiempaa laajemman Kremenetsin piirin pinta-alaksi tuli 2 633,9 neliökilometriä.

Ukrainan tilastokeskus arvioi Kremenetsin piirin väkiluvuksi 141 675 (1.1.2021). Väestöltään piiri on maaseutuvaltainen. Kaupunkilaisiksi luokiteltiin 31,9 prosenttia piirin asukkaista (45 265 as.)

Lähteet

Aiheesta muualla
 

Ternopilin alueen piirit